अपना डेब्‍यू टेस्‍ट खेल रहे हनुमा विहारी ने लगातार दो गेंदों पर जो रूट और कुक को पवेलियन लौटा दिया है. हालांकि वह हैट्रिक नहीं बना सके. अपने 8वें और इंग्‍लैंड की पारी के 95वें ओवर की पहली गेंद पर विहारी ने रूट को हार्दिक पंड्या के हाथों आउट कराया. रूट ने 190 गेंदों पर 12 चौकों और एक छक्‍के की मदद से 125 रन बनाए. जबकि ओवर की दूसरी गेंद पर विहारी ने कुक को पंत के हाथों कैच कराया. कुक ने 286 गेंदों पर अपनी आखिरी टेस्‍ट पारी में 14 चौकों की मदद से 147 रन बनाए. 95 ओवर में इंग्‍लैंड का स्‍कोर है 321/4 रन.